amanoisuno/poetBack huggingface dataset:
琴曲歌辭：白雪歌 貫休 
列鼎佩金章，淚眼看風枝。卻思食藜藿，身作屠沽兒。負米無遠近，所希升鬥歸。為人無貴賤，莫學雞狗肥。斯言如不忘，別更無光輝。斯言如或忘，即安用人為。
琴曲歌辭：湘妃 劉長卿 
帝子不可見，秋風來暮思。嬋娟湘江月，千載空蛾眉。
琴曲歌辭：湘妃 李賀 
筠竹千年老不死，長伴秦娥蓋湘水。蠻娘吟弄滿寒空，幽愁秋氣上青楓，涼夜波間吟古龍。
琴曲歌辭：湘妃怨 孟郊 
南巡竟不返，帝子怨逾積。萬里喪蛾眉，瀟湘水空碧。冥冥荒山下，古廟收貞魄。喬木深青春，清光滿瑤席。搴芳徒有薦，靈意殊脈脈。玉佩不可親，裴回煙波夕。
琴曲歌辭：湘妃怨 陳羽 
二妃怨處雲沉沉，二妃哭處湘水深。商人酒滴廟前草，蕭颯風生斑竹林。
琴曲歌辭：湘妃列女操 鮑溶 
有虞夫人哭虞後，淑女何事又傷離。竹上淚跡生不盡，三湘測測流急綠，秋夜露寒蜀帝飛。楓林月斜楚臣宿，終疑既遠雙悄悄，蒼梧舊雲豈難召，老猿心寒不可嘯。目眄眄兮意蹉跎，魂騰騰兮驚秋波。曲一盡兮憶再奏，
琴曲歌辭：湘夫人 鄒紹先 
楓葉下秋渚，二妃愁渡湘。疑山空杳藹，何處望君王。日落水雲裏，油油心自傷。
琴曲歌辭：湘夫人 李頎 
九嶷日已暮，三湘雲複愁。窅藹羅袂色，潺湲江水流。佳期來北渚，捐玦在芳洲。
琴曲歌辭：湘夫人 郎士元 
娥眉對湘水，遙哭蒼梧間。萬乘既已歿，孤舟誰忍還。至今楚山上，猶有淚痕斑。南有涔陽路，渺渺多新愁。昔神降回時，風波江上秋。彩雲忽無處，碧水空安流。
琴曲歌辭：霹靂引 沈佺期 
歲七月，火伏而金生。客有鼓瑟於門者，奏霹靂之商聲。始戛羽以騞砉，終扣宮而砰駖。電耀耀兮龍躍，有如驅千旗，制五兵，截荒虺，斫長鯨。孰與廣陵比，
琴曲歌辭：拘幽操 韓愈 
目掩掩兮其凝其盲，耳肅肅兮聽不聞聲。朝不日出兮夜不見月與星，有知無知兮為死為生。嗚呼！臣罪當誅兮天王聖明。
琴曲歌辭：越裳操 韓愈 
雨之施，物以孳。我何意於彼為？自周之先，其艱其勤。以有疆宇，私我後人。我祖在上，四方在下。厥臨孔威，敢戲以侮。孰荒於門，孰治于田。四海既均，
琴曲歌辭：岐山操 韓愈 
我家於豳，自我先公。伊我承緒，敢有不同。今狄之人，將土我疆。民為我戰，誰使死傷。彼岐有岨，我往獨處。人莫餘追，無思我悲。
琴曲歌辭：履霜操 韓愈 
父兮兒寒，母兮兒饑。兒罪當笞，逐兒何為。兒在中野，以宿以處。四無人聲，誰與兒語。兒寒何衣，兒饑何食。兒行于野，履霜以足。母生眾兒，有母憐之。獨無母憐，兒甯不悲。
琴曲歌辭：雉朝飛操 李白 
麥隴青青三月時，白雉朝飛挾兩雌。錦衣綺翼何離褷，枯楊枯楊爾生荑，我獨七十而孤棲。彈弦寫恨意不盡，
琴曲歌辭：雉朝飛操 韓愈 
雉之飛，於朝日。群雌孤雄，意氣橫出。當東而西，
琴曲歌辭：雉朝飛操 張祜 
朝陽隴東泛暖景，雙啄雙飛雙顧影。朱冠錦襦聊日整，雄飛在草雌在田，衷腸結憤氣呵天。聖人在上心不偏，
琴曲歌辭：思歸引 張祜 
重重作閨清旦鐍，兩耳深聲長不徹。深宮坐愁百年身，故鄉不歸誰共穴，石上作蒲蒲九節。
琴曲歌辭：猗蘭操 韓愈 
蘭之猗猗，揚揚其香。不采而佩，于蘭何傷。今天之旋，其曷為然。我行四方，以日以年。雪霜貿貿，薺麥之茂。子如不傷，我不爾覯。薺麥之茂，薺麥之有。君子之傷，君子之守。
琴曲歌辭：幽蘭 崔塗 
幽植眾能知，貞芳只暗持。自無君子佩，未是國香衰。白露沾長早，青春每到遲。不知當路草，芳馥欲何為。
琴曲歌辭：將歸操 韓愈 
秋之水兮其色幽幽，我將濟兮不得其由。涉其淺兮石齧我足，乘其深兮龍入我舟。我濟而悔兮將安歸尤。歸乎歸乎，無與石鬥兮無應龍求。
琴曲歌辭：龜山操 韓愈 
龜之氣兮不能雲雨，龜之枿兮不中樑柱，
琴曲歌辭：殘形操 韓愈 
有獸維狸兮我夢得之，其身孔明兮而頭不知。吉凶何為兮覺坐而思，巫咸上天兮識者其誰。
琴曲歌辭：雙燕離 李白 
雙燕複雙燕，雙飛令人羨。玉樓珠閣不獨棲，吳宮又焚蕩，雛盡巢亦空。憔悴一身在，孀雌憶故雄。雙飛難再得，傷我寸心中。
琴曲歌辭：列女操 孟郊 
梧桐相待老，鴛鴦會雙死。貞婦貴殉夫，舍生亦如此。波瀾誓不起，妾心井中水。
琴曲歌辭：別鵠操 韓愈 
雄鵠銜枝來，雌鵠啄泥歸。巢成不生子，大義當乖離。江漢水之大，鵠身鳥之微。更無相逢日，安可相隨飛。
琴曲歌辭：別鶴 楊巨源 
海鶴一為別，高程方杳然。影搖江海路，思結瀟湘天。皎然仰白日，真姿棲紫煙。含情九霄際，顧侶五雲前。遐心屬清都，淒響激朱弦。超搖間雲雨，迢遞各山川。東南信多水，會合當有年。雄飛戾冥寞，此意何由傳。
琴曲歌辭：別鶴 王建 
主人一去池水絕，池鶴散飛不相別。青天漫漫碧海重，池邊巢破松樹死，樹頭年年烏生子。
琴曲歌辭：別鶴 張籍 
雙鶴出雲溪，分飛各自迷。空巢在松杪，折羽落江泥。尋水終不飲，逢林亦未棲。別離應易老，萬里兩淒淒。
琴曲歌辭：別鶴 杜牧 
分飛共所從，六翮勢摧風。聲斷碧雲外，影孤明月中。青田歸路遠，月桂舊巢空。矯翼知何處，天涯不可窮。
琴曲歌辭：走馬引 李賀 
我有辭鄉劍，玉鋒堪截雲。襄陽走馬客，意氣自生春。朝嫌劍光靜，暮嫌劍花冷。能持劍向人，不解持照身。
琴曲歌辭：昭君怨 白居易 
明妃風貌最娉婷，合在椒房應四星。只得當年備宮掖，自是君恩薄如紙，不須一向恨丹青。
琴曲歌辭：昭君怨二首 張祜 
萬里邊城遠，千山行路難。舉頭惟見月，何處是長安。漢庭無大議，戎虜幾先和。莫羨傾城色，昭君恨最多。
琴曲歌辭：昭君怨 梁氏瓊 
自古無和親，貽災到妾身。胡風嘶去馬，漢月吊行輪。衣薄狼山雪，妝成虜塞春。回看父母國，生死畢胡塵。
琴曲歌辭：明妃怨 楊淩 
漢國明妃去不還，馬駝弦管向陰山。匣中縱有菱花鏡，羞對單于照舊顏。
琴曲歌辭：蔡氏五弄：游春曲二首 王涯 
萬樹江邊杏，新開一夜風。滿園深淺色，照在綠波中。上苑何窮樹，花開次第新。香車與絲騎，風靜亦生塵。
琴曲歌辭：蔡氏五弄：游春辭二首 王涯 
曲江絲柳變煙條，寒骨冰隨暖氣銷。才見春光生綺陌，已聞清樂動雲韶。經過柳陌與桃蹊，尋逐風光著處迷。鳥度時時沖絮起，花繁袞袞壓枝低。
琴曲歌辭：蔡氏五弄：遊春辭三首 令狐楚 
晚遊臨碧殿，日上望春亭。芳樹羅仙仗，晴山展翠屏。一夜好風吹，新花一萬枝。風前調玉管，花下簇金羈。閶闔春風起，蓬萊雪水消。相將折楊柳，爭取最長條。
琴曲歌辭：蔡氏五弄：淥水曲 李白 
淥水明秋月，南湖采白蘋。荷花嬌欲語，愁殺蕩舟人。
琴曲歌辭：蔡氏五弄：淥水辭 李賀 
今宵好風月，阿侯在何處。為有傾城色，翻成足愁苦。東湖採蓮葉，南湖拔蒲根。未持寄小姑，且持感愁魂。
琴曲歌辭：蔡氏五弄：幽居弄 顧況 
苔衣生，花露滴，月入西林蕩東壁。扣商占角兩三聲，關情命曲寄惆悵，久別江南山裏人。
琴曲歌辭：蔡氏五弄：秋思二首 李白 
春陽如昨日，碧樹鳴黃鸝。蕪然蕙草暮，颯爾涼風吹。天秋木葉下，月冷莎雞悲。坐愁群芳歇，白露凋華滋。閼氏黃葉落，妾望白登臺。月出碧雲斷，蟬聲秋色來。胡兵沙塞合，漢使玉關回。征客無歸日，空悲蕙草摧。
琴曲歌辭：蔡氏五弄：秋思二首 鮑溶 
胡風吹雁翼，遠別無人鄉。君近雁來處，幾回斷君腸。昔奉千日書，撫心怨星霜。無書又千日，世路重茫茫。燕國有佳麗，蛾眉富春光。自然君歸晚，花落君空堂。君其若不然，歲晚雙鴛鴦。顧兔蝕殘月，幽光不如星。女兒晚事夫，顏色同秋螢。秋日邊馬思，武夫不遑甯。燕歌易水怨，劍舞蛟龍腥。風折連枝樹，水翻無蒂萍。立身多戶門，何必燕山銘。生世不如鳥，雙雙比翼翎。季秋天地間，萬物生意足。我憂長於生，安得及草木。試從古人願，致酒歌秉燭。燕趙皆世人，詎能長似玉。俯憐老期近，仰視日車速。蕭颯禦風君，魂夢願相逐。百年夜銷半，端為垂纓束。
琴曲歌辭：蔡氏五弄：秋思 司空曙 
靜與懶相偶，年將衰共催。前途歡不集，往事恨空來。晝景委紅葉，月華鋪綠苔。沉思更何有，結坐玉琴哀。
琴曲歌辭：蔡氏五弄：秋思 司空圖 
身病時亦危，逢秋多慟哭。風波一搖盪，天地幾翻覆。孤螢出荒池，落葉穿破屋。勢利長草草，何人訪幽獨。
琴曲歌辭：蔡氏五弄：秋思二首 王涯 
網軒涼吹動輕衣，夜聽更長玉漏稀。月渡天河光轉濕，鵲驚秋樹葉頻飛。宮連太液見蒼波，暑氣微清秋意多。一夜輕風蘋末起，露珠翻盡滿池荷。
琴曲歌辭：胡笳十八拍 劉商 
漢室將衰兮四夷不賓，動干戈兮征戰頻。哀哀父母生育我，見離亂兮當此辰。紗窗對鏡未經事，忽將薄命委鋒鏑，可惜紅顏隨虜塵。馬上將余向絕域，厭生求死死不得。戎羯腥膻豈是人，萬里重陰鳥不飛，寒沙莽莽無南北。如羈囚兮在縲絏，憂慮萬端無處說。使餘力兮翦餘發，早被蛾眉累此身，空悲弱質柔如水。山川路長誰記得，何處天涯是鄉國。自從驚怖少精神，漫漫胡天叫不聞，明明漢月應相識。水頭宿兮草頭坐，風吹漢地衣裳破。羊脂沐發長不梳，氈帳時移無定居，日月長兮不可過。怪得春光不來久，胡中風土無花柳。天翻地覆誰得知，是非取與在指撝，言語傳情不如手。男兒婦人帶弓箭，塞馬蕃羊臥霜霰。寸步東西豈自由，竟夕無雲月上天，故鄉應得重相見。憶昔私家恣嬌小，遠取珍禽學馴擾。如今淪棄念故鄉，旦夕思歸不得歸，愁心想似籠中鳥。當日蘇武單于問，道是賓鴻解傳信。學他刺血寫得書，遂令邊雁轉怕人，絕域何由達方寸。恨淩辱兮惡腥膻，憎胡地兮怨胡天。生得胡兒欲棄捐，朝朝暮暮在眼前，腹生手養甯不憐。日來月往相推遷，迢迢星歲欲周天。無冬無夏臥霜霰，幾回鴻雁來又去，腸斷蟾蜍虧複圓。破瓶落井空永沉，故鄉望斷無歸心。寧知遠使問姓名，如今果是夢中事，喜過悲來情不任。童稚牽衣雙在側，將來不可留又憶。還鄉惜別兩難分，淚痕滿面對殘陽，終日依依向南北。莫以胡兒可羞恥，思情亦各言其子。手中十指有長短，南風萬里吹我心，心亦隨風渡遼水。歎息襟懷無定分，當時怨來歸又恨。不知愁怨意若何，不緣生得天屬親，豈向仇讎結恩信。去時只覺天蒼蒼，歸日始知胡地長。重陰白日落何處，征途未盡馬蹄盡，不見行人邊草黃。行盡胡天千萬里，惟見黃沙白雲起。馬饑跑雪銜草根，努力前程是帝鄉，生前免向胡中死。歸來故鄉見親族，田園半蕪春草綠。明燭重然煨燼灰，出入關山十二年，哀情盡在胡笳曲。
琴曲歌辭：飛龍引二首 李白 
黃帝鑄鼎于荊山，煉丹砂，丹砂成黃金。騎龍飛上太清家，雲愁海思令人嗟。宮中彩女顏如花，鼎湖流水清且閑，軒轅去時有弓劍。古人傳道留其間，造天關，聞天語，長雲河車載玉女。載玉女，過紫皇，下視瑤池見王母，蛾眉蕭颯如秋霜。
琴曲歌辭：烏夜啼引 張籍 
秦烏啼啞啞，夜啼長安吏人家。吏人得罪囚在獄，下床心喜不重寐，未明上堂賀舅姑。少婦語啼烏，
琴曲歌辭：宛轉歌 郎大家宋氏 
風已清，月朗琴複鳴。掩抑非千態，殷勤是一聲。歌宛轉，宛轉和且長。願為雙鴻鵠，比翼共翱翔。日已暮，長簷鳥應度。此時望君君不來，願為形與影，出入恒相逐。
琴曲歌辭：宛轉歌二首 劉方平 
星參差，月二八，燈五枝。黃鶴瑤琴將別去，曉將近，黃姑織女銀河盡。九華錦衾無複情，
琴曲歌辭：宛轉行 張籍 
華屋重翠幄，綺席雕象床。遠漏微更疏，薄衾中夜涼。爐氳暗裴回，寒燈背斜光。妍姿結宵態，寢臂幽夢長。宛轉複宛轉，憶憶更未央。
琴曲歌辭：王敬伯歌 李端 
妾本舟中客，聞君江上琴。君初感妾歎，妾亦感君心。遂出合歡被，同為交頸禽。傳杯惟畏淺，接膝猶嫌遠。侍婢奏箜篌，女郎歌宛轉。宛轉怨如何，中庭霜漸多。霜多葉可惜，昨日非今夕。徒結萬里歡，終成一宵客。王敬伯，淥水青山從此隔。
琴曲歌辭：三峽流泉歌 李季蘭 
妾家本住巫山雲，巫山流水常自聞。玉琴彈出轉寥夐，巨石奔崖指下生，飛波走浪弦中起。初疑噴湧含雷風，憶昔阮公為此曲，能使仲容聽不足。一彈既罷複一彈，
琴曲歌辭：風入松歌 皎然 
西嶺松聲落日秋，千枝萬葉風颼飀。美人援琴弄成曲，美人夜坐月明裏，含少商兮照清征。風何淒兮飄飉，何人此時不得意，意苦弦悲聞客堂。
琴曲歌辭：秋風引 劉禹錫 
何處秋風至，蕭蕭送雁群。朝來入庭樹，孤客最先聞。
琴曲歌辭：明月引 盧照鄰 
洞庭波起兮鴻雁翔，風瑟瑟兮野蒼蒼。浮雲卷靄，明月流光。荊南兮趙北，碣石兮瀟湘。澄清規於萬里，照離思於千行。橫桂枝於西第，試登高而極目，莫不變而回腸。
琴曲歌辭：明月歌 閻朝隱 
梅花雪白柳葉黃，雲霧四起月蒼蒼，箭水泠泠刻漏長。揮玉指，拂羅裳，為君一奏楚明光。
琴曲歌辭：綠竹引 宋之問 
青溪綠潭潭水側，修竹嬋娟同一色。徒生仙實鳳不遊，含情傲慰心目，何可一日無此君。
琴曲歌辭：山人勸酒 李白 
蒼蒼雲松，落落綺皓。春風爾來為阿誰，稱是秦時避世人，勸酒相歡不知老。各守兔鹿志，
琴曲歌辭：幽澗泉 李白 
拂彼白石，彈吾素琴。幽澗愀兮流泉深，中見愁猿吊影而危處兮，叫秋木而長吟。客有哀時失志而聽者，淚淋浪以沾襟。乃緝商綴羽，幽澗泉，鳴深林。
琴曲歌辭：龍宮操 顧況 
龍宮月明光參差，精衛銜石東飛時，鮫人織綃采藕絲。翻江倒海傾吳蜀，漢女江妃杳相續，龍王宮中水不足。
琴曲歌辭：飛鳶操 劉禹錫 
鳶飛杳杳青雲裏，鳶鳴蕭蕭風四起。旗尾飄揚勢漸高，遊鶤翔雁出其下，慶雲清景相迴旋。忽聞饑烏一噪聚，畏人避犬投高處，俯啄無聲猶屢顧。青鳥自愛玉山禾，游童挾彈一麾肘，臆碎羽分人不悲。天生眾禽各有類，
琴曲歌辭：升仙操 李群玉 
嬴女去秦宮，瓊簫生碧空。鳳台閉煙霧，鸞吹飄天風。複聞周太子，亦遇浮丘公。叢簧發仙弄，輕舉紫霞中。濁世不久住，清都路何窮。一去霄漢上，世人那得逢。
琴曲歌辭：司馬相如琴歌 張祜 
鳳兮鳳兮非無凰，山重水闊不可量。梧桐結陰在朝陽，濯羽弱水鳴高翔。
琴曲歌辭：霍將軍 崔顥 
長安甲第高入雲，誰家居住霍將軍。日晚朝回擁賓從，莫言貧賤即可欺，人生富貴自有時。一朝天子賜顏色，
琴曲歌辭：琴歌 顧況 
琴調秋些，胡風繞雪。峽泉聲咽，佳人愁些。